భారతీయ వ్యోమగాముల జాబితా

1984 ఏప్రిల్ 3న, రాకేష్ శర్మ అంతరిక్షంలోకి వెళ్ళిన మొదటి భారతీయుడిగా నిలిచారు. సోవియట్ ఇంటర్ కాస్మోస్ కార్యక్రమంలో భాగంగా ఆయన సోయుజ్ టి-11 ద్వారా సాల్యూట్ 7 అంతరిక్ష కేంద్రానికి ప్రయాణించారు. 2000వ దశకం చివరలో, భారత అంతరిక్ష పరిశోధనా సంస్థ (ఇస్రో) తన భారతీయ మానవ అంతరిక్ష యాత్ర కార్యక్రమంలో భాగంగా మనుషులను అంతరిక్షంలోకి పంపడానికి అవసరమైన సాంకేతికతలపై పని చేస్తున్నట్లు ప్రకటించింది.

2018లో, భారత ప్రభుత్వం అధికారికంగా గగన్‌యాన్ కార్యక్రమాన్ని ప్రకటించింది. దీని ద్వారా 2022 నాటికి మానవుడిని అంతరిక్షంలోకి పంపాలని లక్ష్యంగా పెట్టుకుంది. అయితే, కోవిడ్-19 ప్రభావం కారణంగా ఈ ప్రణాళికలు ఆలస్యమయ్యాయి. సవరించిన కాలక్రమం ప్రకారం, మొదటి మానవ సహిత యాత్ర గగన్‌యాన్-4 లో భాగంగా 2027లో ప్రారంభం కానుంది. 2024 ఫిబ్రవరి 27న, భారత వాయుసేనకు చెందిన నలుగురు సభ్యులను (గగనయాత్రికులు) – అజిత్ కృష్ణన్, అంగద్ ప్రతాప్, ప్రశాంత్ నాయర్, శుభాన్షు శుక్లాలను మానవ అంతరిక్ష యాత్రకు ఎంపిక చేసినట్లు ప్రకటించారు. వీరు రష్యాలోని యూరి గగారిన్ కాస్మోనాట్ శిక్షణ కేంద్రంలో శిక్షణ పొందారు. గతంలో 1984లో రాకేష్ శర్మ కూడా ఇక్కడే శిక్షణ పొందారు. అంతర్జాతీయ అంతరిక్ష కేంద్రం (ISS) కు చేపట్టే ఆక్సియం మిషన్ 4 లో పాల్గొనే క్రమంలో నాయర్, శుక్లా నాసా సౌకర్యాలలో శిక్షణ పొందారు. ఈ మిషన్‌లో భాగంగా శుక్లా 2025 జూన్ 25న అంతరిక్షంలోకి వెళ్ళారు, నాయర్ ఆయనకు బ్యాకప్‌గా ఉన్నారు.

2024 మే 19న, బ్లూ ఆరిజిన్ NS-25 మిషన్‌లో భాగంగా గోపీచంద్ తోటకూర అంతరిక్షంలోకి సబ్ ఆర్బిటల్ విమానం ద్వారా వెళ్ళిన మొదటి భారతీయుడిగా నిలిచారు.

 జాబితా 
అంతరిక్ష ప్రయాణం చేసిన భారతీయులతో పాటు, ప్రయాణం కోసం శిక్షణ పొంది ఇంకా వెళ్ళని వారిని కూడా ఈ జాబితాలో చేర్చడం జరిగింది.

 పేరు చిత్రం జననం అంతరిక్షంలో గడిపిన సమయం మిషన్లు గమనికలు రాకేష్ శర్మ 100px 13 జనవరి 1949 7 రోజులు, 21 గంటలు, 40 నిమిషాలు  సోయుజ్ టి-11(3 ఏప్రిల్ 1984)అంతరిక్షంలోకి వెళ్ళిన మొదటి భారతీయుడు. రవీష్ మల్హోత్రా 100px 25 డిసెంబరు 1943  సోయుజ్ టి-11 లో శర్మకు బ్యాకప్ వ్యోమగామి. గోపీచంద్ తోటకూర 1993 9 నిమిషాలు, 53 సెకన్లు  బ్లూ ఆరిజిన్ NS-25 (19 మే 2024) అంతరిక్షంలోకి వెళ్ళిన రెండో భారతీయుడు.
 అంతరిక్షంలోకి సబ్ ఆర్బిటల్ విమానం ద్వారా వెళ్ళిన మొదటి భారతీయుడు. శుభాన్షు శుక్లా 100px 10 అక్టోబరు 1985 20 రోజులు, 2 గంటలు, 59 నిమిషాలు  ఆక్సియం మిషన్ 4(25 జూన్ 2025)బాహ్య అంతరిక్షంలోకి వెళ్ళిన రెండో భారతీయుడు.
అంతరిక్షంలో సుదీర్ఘకాలం గడిపిన భారతీయుడు.
ISS కు వెళ్ళిన మొదటి భారతీయుడు. ప్రశాంత్ నాయర్100px 26 ఆగస్టు 1976   ఆక్సియం మిషన్ 4 లో శుక్లాకు బ్యాకప్ వ్యోమగామి. అజిత్ కృష్ణన్100px| 19 ఏప్రిల్ 1982   గగన్‌యాన్ కార్యక్రమంలో భాగం. అంగద్ ప్రతాప్100px 17 జూలై 1982   గగన్‌యాన్ కార్యక్రమంలో భాగం.

 ఇవి కూడా చూడండి 
భారతీయ శాస్త్రవేత్తల జాబితా

 మూలాలు 

వర్గం:భారతీయ అంతరిక్ష కార్యక్రమాలు
వర్గం:భారతీయ అంతరిక్ష పరిశోధనా సంస్థలు
వర్గం:భారతీయ అంతరిక్ష పరిశోధనా సంస్థ శాస్త్రవేత్తలు